Document ID: 32008R0912

NARIADENIE KOMISIE (ES) č. 912/2008
z 18. septembra 2008,
ktorým sa stanovuje koeficient pridelenia, ktorý sa má uplatňovať na žiadosti o dovozné povolenia podané v rámci dovoznej colnej kvóty otvorenej nariadením (ES) č. 964/2007 na ryžu pôvodom z najmenej rozvinutých krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
keďže:
(1)
Nariadením Komisie (ES) č. 964/2007 (3) sa pre hospodársky rok 2008/2009 otvorila ročná dovozná colná kvóta na 6 694 ton ryže patriacej pod číselný znak KN 1006, vyjadrené v ekvivalente lúpanej ryže a pôvodom z najmenej rozvinutých krajín (poradové číslo 09.4178).
(2)
Z oznámenia podľa článku 4 písm. a) nariadenia (ES) č. 964/2007 vyplýva, že žiadosti podané počas prvých siedmich dní mesiaca septembra 2008 v súlade s článkom 2 ods. 4 uvedeného nariadenia, sa vzťahujú na množstvá, ktoré prekračujú dostupné množstvá. Je preto potrebné určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá,
PRIJALA TOTO NARIADENIE:
Článok 1
Žiadostiam o dovozné povolenia na ryžu pôvodom z najmenej rozvinutých krajín uvedených v prílohe I k nariadeniu Rady (ES) č. 980/2005 (4), patriacu pod kvótu na hospodársky rok 2008/2009 uvedenú v nariadení (ES) č. 964/2007, podaným počas prvých siedmich dní mesiaca septembra 2008, sa vyhovie vydaním povolení na požadované množstvá upravené koeficientom pridelenia 70,583119 %.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. septembra 2008

Labels: 3
17
19